Foto's: Laingsburg-busongeluk eis 4 | Maroela Media
Laingsburg-busongeluk Foto: @_arrivealive, Twitter
Vier mense is Donderdag dood en 32 beseer toe 'n bus en 'n vragmotor mekaar op die N1 naby Laingsburg in die Wes-Kaap getref het.
"Die bus van Eldo Coaches het na bewering aan die verkeerde kant van die pad gery toe dit omstreeks 02:00 die vragmotor reg van voor getref het," het Donald Grant, LUR van vervoer in die Wes-Kaap, in 'n verklaring gesê. "Die voorlopige ondersoek dui daarop dat moegheid moontlik 'n rol gespeel het in die ongeluk."
Die snelweg is eers vanoggend om 10:00 weer oopgemaak vir verkeer nadat die ongelukstoneel skoongemaak is.
Die twee bestuurders is al twee beseer en is na 'n nabygeleë hospitaal geneem.
"My diepste meegevoel met die families en geliefdes van diegene wat in die ongeluk omgekom het," het Grant bygevoeg. "Ons wens die beseerdes 'n spoedige herstel toe."
Grant het gesê die departement sal fokus op beter padveiligheid voor die Paasnaweek.
Is die benaming 'snelweg' reg?
Hoekom is daar spesifiek om daardie pad altyd sulke lelike ongeslukke.?
Die hoofoorsaak van hierdie ongelukke is spoed. n Mens kry die indruk dat mense gee net nie meer om , om te sterf nie . En dis gewoonlik die mense wat n ander se lewe eis. Mense ry stadig daar is geen beheer op die pad nie, en jy is op jou eie as jy vinnig ry.